wickkiey/tamil-wikipedia-chunked huggingface dataset:
# அருள்மிகு கபாலீஸ்வரர் கலை அறிவியல் கல்லூரி

## போக்குவரத்து

### சாலைப் போக்குவரத்து

இக்கல்லூரி, பெரம்பூர் - செங்குன்றம் சாலையில் அமைந்துள்ளது. அருகிலேயே கொளத்தூர் பேருந்து நிறுத்தம்; சுமார் ஒரு கி.மீ. தூரத்திலேயே நான்கு சாலைகள் சந்திப்பான, 'ரெட்டேரி சந்திப்பு' அமைந்துள்ளது.
# அருள்மிகு கபாலீஸ்வரர் கலை அறிவியல் கல்லூரி

## போக்குவரத்து

### தொடருந்து போக்குவரத்து

அருகிலுள்ள வில்லிவாக்கம் தொடருந்து நிலையம் (2&nbsp;கி.மீ.), பெரம்பூர் லோகோ வொர்க்ஸ் தொடருந்து நிலையம், பெரம்பூர் கேரேஜ் வொர்க்ஸ், பெரம்பூர் தொடருந்து நிலையம் போன்றவற்றினால் தொலைவில் உள்ள ஊர்களின் மாணவ, மாணவியர் பயன் பெறுகின்றனர்.
# அருள்மிகு கபாலீஸ்வரர் கலை அறிவியல் கல்லூரி

## போக்குவரத்து

### வான்வழிப் போக்குவரத்து

சென்னை பன்னாட்டு வானூர்தி நிலையம் இங்கிருந்து சுமார் 20 கி.மீ. தொலைவில் உள்ளது.
# அருள்மிகு கபாலீஸ்வரர் கலை அறிவியல் கல்லூரி

## பயனடையும் ஊர்கள்

அருகிலுள்ள ஊர்களான கொளத்தூர், பெரவள்ளூர், திரு. வி. க. நகர், பெரியார் நகர், பூம்புகார் நகர், பொன்னியம்மன்மேடு, ஜவஹர் நகர், செம்பியம், பெரம்பூர் மற்றும் அருகிலுள்ள சிற்றூர்களில் வாழும் மாணவ, மாணவிகளுக்கு மிகவும் பயனுள்ளதாக அமைந்துள்ளது. இப்பகுதியில் வேறு கல்லூரி ஏதுமில்லை என்பது குறிப்பிடத்தக்கது.
# அருள்மிகு கபாலீஸ்வரர் கலை அறிவியல் கல்லூரி

## பாடப்பிரிவுகள்

பி.காம்., பி.பி.ஏ., பி.சி.ஏ., பி.எஸ்சி. கணினி அறிவியல் ஆகிய நான்கு பிரிவுகளில் இளநிலைப் பட்டப் படிப்புகள் தொடங்கப்பட்டுள்ளன.
# அருள்மிகு கபாலீஸ்வரர் கலை அறிவியல் கல்லூரி

## வசதிகள்

இக்கல்லூரியில் கல்லூரி முதல்வர் நிர்வாக அறை, ஏழு வகுப்பறைகள், பேராசிரியர் அறைகள், இரண்டு கணினி ஆய்வகங்கள், ஒரு நூலகம்
, பணியாளர்கள் அறை, கழிவறைகள் ஆகியவை உருவாக்கப்பட்டுள்ளன. ஒன்பது உதவிப் பேராசிரியர்கள், ஒரு நூலகர், ஓர் உடற்பயிற்சி ஆசிரியர் ஆகியோர் பணியில் அமர்த்தப்பட்டுள்ளனர்.
# ஜெனரல் குமாரமங்கலம் காலனி

**ஜெனரல் குமாரமங்கலம் காலனி** ஆங்கிலத்தில் General Kumaramangalam Colony அல்லது ஜி. கே. எம். காலனி, இந்தியாவின் தமிழ்நாட்டில் சென்னையின் வடமேற்கில் அமைந்துள்ள ஒரு துணைப் புறநகர்ப் பகுதி. இங்கு குடியிருந்த முன்னாள் இராணுவத் தலைமை அதிகாரி, ஜெனரல் பரமசிவ பிரபாகர் குமார மங்கலம் அவர்கள் நினைவாக, சுருக்கமாக ஜெனரல் குமாரமங்கலம் என்று அவர் பெயர் சூட்டப்பட்டுள்ளது, இந்தக் காலனி நகருக்கு. சமீபத்தில், இங்கு புதிய திட்டப் பணிகளுக்கு தமிழக முதல்வர் மு.க.ஸ்டாலின் அடிக்கல் நாட்டினார்.
# ஜெனரல் குமாரமங்கலம் காலனி

## அமைவிடம்

ஜி. கே. எம். காலனி நகரின் அமைவிடம் 13.112291°N80.219447°E
# ஜெனரல் குமாரமங்கலம் காலனி

## அருகிலுள்ள ஊர்கள்

வில்லிவாக்கம், கொளத்தூர் (சென்னை), பெரவள்ளூர், ஜவஹர் நகர், திரு. வி. க. நகர், செம்பியம், அகரம் (சென்னை), பெரம்பூர், அயனாவரம், பெரியார் நகர் (சென்னை) ஆகியவை ஜி.கே. எம். காலனிக்கு அருகிலுள்ள ஊர்கள்.
# ஜெனரல் குமாரமங்கலம் காலனி

## கல்வி

### பள்ளிக்கூடங்கள்

அரசுப் பள்ளி ஒன்று மற்றும் தனியார் பள்ளிகள் சில உள்ளன.
# ஜெனரல் குமாரமங்கலம் காலனி

## போக்குவரத்து

### பேருந்து போக்குவரத்து

ஜி. கே. எம். காலனிக்கு அருகிலுள்ள நகரப் பேருந்து நிலையங்கள்: பெரியார் நகர் மாநகரப் பேருந்து நிலையம் மற்றும் திரு. வி. க. நகர் மாநகரப் பேருந்து நிலையம்; சென்னை நகரின் முக்கிய பகுதிகள் மற்றும் புறநகர்ப் பகுதிகளுக்கு சென்று வர, நகரப் பேருந்து சேவைகள் மிக உதவிகரமாக உள்ளன.
# ஜெனரல் குமாரமங்கலம் காலனி

## போக்குவரத்து

### தொடருந்து போக்குவரத்து

வில்லிவாக்கம் தொடருந்து நிலையம், பெரம்பூர் கேரேஜ் வொர்க்ஸ் தொடருந்து நிலையம், பெரம்பூர் லோகோ வொரக்ஸ் தொடருந்து நிலையம் மற்றும் பெரம்பூர் தொடருந்து நிலையம். மேற்குறிப்பிட்ட தொடருந்து நிலையங்கள் மூலம் இவ்வூர் மக்கள் பயன் பெறுகின்றனர்.
# ஜெனரல் குமாரமங்கலம் காலனி

## முக்கிய சாலைகள்

ஜி. கே. எம். காலனி பிரதான சாலை, ஜி. கே. எம். காலனி முதல் சாலை முதல் ஜி. கே. எம். காலனி 42-வது சாலை வரை வரிசையாக உள்ள மொத்தம் 42 சாலைகள் இந்நகரை, அருகிலுள்ள வில்லிவாக்கம், பெரியார் நகர், ஜவஹர் நகர், அகரம், கொளத்தூர், பெரவள்ளூர், பூம்புகார் நகர், திரு. வி. க. நகர், செம்பியம், பெரம்பூர் போன்ற நகரங்களுடன் இணைக்கின்றன.
# ஜெனரல் குமாரமங்கலம் காலனி

## மருத்துவ வசதி

அருகிலுள்ள பெரியார் நகரிலுள்ள அரசு புறநகர் மருத்துவமனை மற்றும் சில தனியார் மருத்துவமனைகள், இங்கு சுற்றியுள்ள ஊர்களிலுள்ள மக்களுக்கும் மிகவும் பயனுள்ளதாக இருக்கின்றன.
# ஜெனரல் குமாரமங்கலம் காலனி

## தொழில்கள்

ஜி. கே. எம். காலனிக்கு மிக அருகில் அமைந்துள்ள, பெரம்பூர் 'இரயில் இணைப்புப் பெட்டித் தொழிற்சாலை' மூலம் இவ்வூர் மக்களில் பெரும்பாலானோருக்கு நிரந்தர மற்றும் தற்காலிக வேலை வாய்ப்புகள் ஏற்பட்டுள்ளன என்பது குறிப்பிடத்தக்கதாகும். ஜெனரல் குமார மங்கலம் காலனியிலிருந்து சுமார் 2 கி.மீ. தொலைவில் அமைந்துள்ள 'Tafe' tractors மற்றும் விவசாயக் கருவிகள் தயாரிக்கும் தொழிற்சாலைகள், Simpson and Company, Bimetal bearings, Addison Paints and Chemicals தயாரிப்பு தொழிற்சாலை, India Pistons என்ற என்ஜின் பிஸ்டன் தயாரிக்கும் தொழிற்சாலை என தொழிற்சாலைகள், இந்நகர மக்களுக்கு அதிக வேலை வாய்ப்புகள் ஏற்பட சில காரணிகள்.
# ஜெனரல் குமாரமங்கலம் காலனி

## வழிபாட்டுத் தலங்கள்

இந்துக் கோயில்கள், கிறித்தவ ஆலயங்கள், முஸ்லீம் பள்ளிவாசல்கள் என மக்களுக்கு ஆன்மீக வழிகாட்டுத் தலங்கள் உள்ள ஊர்.
# தேசிய நாடகப் பள்ளி, திரிபுரா

**தேசிய நாடகப் பள்ளி, திரிபுரா** (*National School of Drama, Tripura*) என்பது புது தில்லியில் உள்ள தேசிய நாடகப் பள்ளியின் ஒரு முகாம் அலுவலகம் ஆகும். அகர்தலாவில், திரிபுரா அரசாங்கத்தின் தகவல் மற்றும் கலாச்சார விவகாரங்கள் மற்றும் உயர்கல்வித் துறையுடன் இணைந்து திரிபுராவின் தேசிய நாடகப் பள்ளியின் கல்விப் பிரிவான இப்பள்ளி 2011 ஆம் ஆண்டு நவம்பர் மாதம் 17 ஆம் தேதியன்று நிறுவியது. இந்த பிரிவு வடகிழக்கு, இந்தியாவின் பிற பகுதிகள் மற்றும் உலகம் முழுவதும் உள்ள மாணவர்களுக்கு கல்வியில்-நாடகம் என்ற ஒரு வருட குடியிருப்பு முதுநிலை சான்றிதழ் படிப்பை வழங்குகிறது.
# தேசிய நாடகப் பள்ளி, திரிபுரா

## பாடநெறி

தேசிய நாடகப் பள்ளி, திரிபுராவில் இந்தியாவில் இருந்து வரும் மாணவர்களை கல்வியில்-நாடகம் என்ர ஒரு வருட குடியிருப்பு சான்றிதழ் படிப்புக்கு மட்டுமே மாணவர்களை ஏற்றுக்கொள்கிறது. பள்ளிகளுக்கு நாடக ஆசிரியர்களையும், கல்வியில்-நாடகத்தின் செயல்பாடுகளுக்கான கலைஞர்களையும், இத்துறையை முறைமையைப் பயன்படுத்தி குழந்தைகள் மற்றும் ஆசிரியர்களுக்குப் பயிற்சி அளிக்க கல்வியில் நாடகத்திறன் வள நபர்களையும் தயார்படுத்துவதற்காக இந்தத் திட்டம் வடிவமைக்கப்பட்டுள்ளது.
# டாமன்சாரா-பூச்சோங் விரைவுச்சாலை

**டாமன்சாரா-பூச்சோங் விரைவுச்சாலை** , (ஆங்கிலம்: *Damansara–Puchong Expressway*; மலாய்: *Lebuhraya Damansara–Puchong*) (**LDP**) என்பது மலேசியாவில் சிலாங்கூர் பெட்டாலிங் மாவட்டத்தில் அமைந்துள்ள 40-கி.மீ. (24.9 மைல்) நெடுஞ்சாலை ஆகும்.  
இந்த அதிவேக நெடுஞ்சாலை பண்டார் ஸ்ரீ டாமன்சாரா மற்றும் புத்ரா பெர்மாய் நகரங்களுக்கு இடையே வடக்கு - தெற்கு திசையில் புத்ராஜெயாவிற்கு அருகில் செல்கிறது. அத்துடன் பெட்டாலிங் ஜெயா மற்றும் பூச்சோங் நகரங்களுக்கு ஒரு பெரிய சாலையாகவும் அமைகிறது.  
இதன் தடத்தில் அமைந்துள்ள ஒரு குறுகிய கிழக்கு - மேற்கு துணைச் சாலை பண்டார் பூச்சோங்கையும் யூஇபி சுபாங் ஜெயாவின் புறநகர் பகுதியையும் இணைக்கிறது.
# டாமன்சாரா-பூச்சோங் விரைவுச்சாலை

## விளக்கம்

- **விரைவுச்சாலை**: (ஆங்கிலம்: *Expressway;* மலாய்: *Lebuhraya*).
- **மலேசிய விரைவுச்சாலை**: (ஆங்கிலம்: *Malaysian Expressway;* மலாய்: *Lebuhraya Malaysia*)
- **நெடுஞ்சாலை** (ஆங்கிலம்:: *Highway*; மலாய்: *Laluan*)
- **மலேசிய நெடுஞ்சாலை**: (ஆங்கிலம்: *Malaysian Highway;* மலாய்: *Laluan Malaysia*).
- **கூட்டரசு சாலை** (ஆங்கிலம்: *Federal Route*; மலாய்: *Laluan Persekutuan*)
- **மலேசியக் கூட்டரசு சாலை** (ஆங்கிலம்: *Malaysia Federal Route*; மலாய்: *Laluan Persekutuan Malaysia*)
# டாமன்சாரா-பூச்சோங் விரைவுச்சாலை

## பொது

சுங்கை பூலோ நெடுஞ்சாலை *(Sungai Buloh Highway);* கோலாலம்பூர் மத்திய வட்டச் சாலை 2 *(Kuala Lumpur Middle Ring Road 2)* ஆகிய இரு சாலைகளும் சந்திக்கும் பரிமாற்றச் சந்திப்பில் டாமன்சாரா - பூச்சோங் விரைவுச்சாலை தொடங்குகிறது.  
- கிளானா ஜெயா இலகு தொடருந்து வழித்தடம் *(LRT Kelana Jaya Line);*
- காஜாங் விரைவு தொடருந்து வழித்தடம் *(MRT Kajang Line);*
- அம்பாங் ஸ்ரீ பெட்டாலிங் இலகு தொடருந்து வழித்தடம்; *(LRT Ampang Line; LRT Sri Petaling Line)*  
ஆகிய வழித்தடங்கள், இந்த டாமன்சாரா - பூச்சோங் விரைவுச்சாலையின் கணிசமான இடங்களில் மிக அருகில் செல்கின்றன.
# டாமன்சாரா-பூச்சோங் விரைவுச்சாலை

## வரலாறு

டாமன்சாரா-பூச்சோங் விரைவுச்சாலையின் கட்டுமானப் பணிகள் லிங்காரான் டிரான்ஸ் கோத்தா ஓல்டிங்சு *(Lingkaran Trans Kota Holdings Bhd)* *(Litrak)* எனும் நிறுவனத்திற்கு வழங்கப்பட்டது.  
23 ஏப்ரல் 1996-இல், டாமன்சாரா-பூச்சோங் விரைவுச் சாலையின் மேம்பாடு, வடிவமைப்பு, கட்டுமானம், பராமரிப்பு, செயல்பாடுகள் மற்றும் மேலாண்மை ஆகியவற்றிற்காக மலேசியா அரசாங்கத்திற்கும் லிட்ராக் நிறுவனத்திற்கும் இடையே ஓர் ஒப்பந்தம் கையெழுத்தானது.  
கட்டுமானப் பணிகள் செப்டம்பர் 1996-இல் தொடங்கி 1998 டிசம்பரில் முடிவடைந்தது. தொடக்கச் செலவு RM 1.1 பில்லியன்; மொத்தச் செலவு RM 1.4 பில்லியன். இந்த அதிவேக நெடுஞ்சாலை 25 ஜனவரி 1999-இல் போக்குவரத்துக்கு திறக்கப்பட்டது.
# அகரம் (சென்னை)

**அகரம்** என்ற சென்னை, அகரம் இந்தியாவின் தமிழ்நாட்டில் சென்னையின் வடமேற்கில் அமைந்துள்ள புறநகர்ப் பகுதி.
# அகரம் (சென்னை)

## அமைவிடம்

அகரம் நகரின் அமைவிடம் 13.1116°N80.2294°E.
# அகரம் (சென்னை)

## அருகிலுள்ள ஊர்கள்

அயனாவரம், வில்லிவாக்கம், கொளத்தூர் (சென்னை), பெரவள்ளூர், ஜெனரல் குமாரமங்கலம் காலனி, பெரியார் நகர், ஜவஹர் நகர், திரு. வி. க. நகர், செம்பியம், பெரம்பூர் ஆகிய ஊர்கள் அகரத்திற்கு அருகாமையில் அமைந்துள்ளன.
# அகரம் (சென்னை)

## போக்குவரத்து

### பேருந்து போக்குவரத்து

அகரம் நகருக்கு அருகிலுள்ள நகரப் பேருந்து நிலையங்கள்: பெரியார் நகர் மாநகரப் பேருந்து நிலையம் மற்றும் திரு. வி. க. நகர் மாநகரப் பேருந்து நிலையம். சென்னை நகரின் முக்கிய பகுதிகள் மற்றும் புறநகர்ப் பகுதிகளுக்கு சென்று வர, மாநகரப் பேருந்து சேவைகள் மிக உதவிகரமாக உள்ளன.
# அகரம் (சென்னை)

## போக்குவரத்து

### தொடருந்து போக்குவரத்து

பெரம்பூர் கேரேஜ் வொர்க்ஸ் தொடருந்து நிலையம், பெரம்பூர் லோகோ வொரக்ஸ் தொடருந்து நிலையம், வில்லிவாக்கம் தொடருந்து நிலையம், பெரம்பூர் தொடருந்து நிலையம் ஆகிய மேற்குறிப்பிட்ட தொடருந்து நிலையங்கள் மூலம் இவ்வூர் மக்கள் பயன் பெறுகின்றனர்.
# அகரம் (சென்னை)

## முக்கிய சாலைகள்

சுந்தரராஜ பெருமாள் கோயில் (தெற்கு) சாலை, தான்தோன்றி அம்மன் கோயில் சாலை, (பாலவாயல் தெரு) Palavayal road, லோகோ வொர்க்ஸ் சாலை, ஜவஹர் நகர் பிரதான சாலை, பேப்பர் மில்ஸ் சாலை, பேடன் பவுல் சாலை, சிதம்பரம் தெரு, பல்லார்டு தெரு முதலியவை இங்குள்ள குறிப்பிடத்தக்க சாலைகள்.
# அகரம் (சென்னை)

## கல்வி

### பள்ளிக்கூடங்கள்

அகரம் ஊரில் அரசுப் பள்ளி மற்றும் தனியார் பள்ளிகள் சில உள்ளன.
# அகரம் (சென்னை)

## மருத்துவ வசதி

அகரத்தில் உள்ள அரசு ஆரம்ப சுகாதார நிலையம் மற்றும் சில தனியார் மருத்துவமனைகள், இங்கு சுற்றியுள்ள ஊர்களிலுள்ள மக்களுக்கும் மிகவும் பயனுள்ளதாக இருக்கின்றன.
# அகரம் (சென்னை)

## தொழில்கள்

அகரம் பகுதிக்கு அருகில் அமைந்துள்ள, பெரம்பூர் 'இரயில் இணைப்புப் பெட்டித் தொழிற்சாலை' மூலம் இவ்வூர் மக்களில் பெரும்பாலானோருக்கு நிரந்தர மற்றும் தற்காலிக வேலை வாய்ப்புகள் ஏற்பட்டுள்ளன என்பது குறிப்பிடத்தக்கதாகும். அகரம் நகரிலிருந்து சுமார் 2 கி.மீ. தொலைவில் அமைந்துள்ள 'Tafe' tractors மற்றும் விவசாயக் கருவிகள் தயாரிக்கும் தொழிற்சாலைகள், Simpson and Company, Bimetal bearings, Addison Paints and Chemicals தயாரிப்பு தொழிற்சாலை, India Pistons என்ற என்ஜின் பிஸ்டன் தயாரிக்கும் தொழிற்சாலை என தொழிற்சாலைகள், அகரம் நகர மக்களுக்கு அதிக வேலை வாய்ப்புகள் ஏற்பட சில காரணிகள்.
# அகரம் (சென்னை)

## பொழுதுபோக்கு

### பூங்கா

'ஆனந்தன் பூங்கா' என்ற பெருநகர சென்னை மாநகராட்சி பூங்கா ஒன்று உள்ளது.
# அகரம் (சென்னை)

## பொழுதுபோக்கு

### விளையாட்டு மைதானம்

'ஆனந்தன் விளையாட்டுத் திடல்' என்ற பெருநகர சென்னை மாநகராட்சி விளையாட்டு மைதானம் ஒன்றும் உள்ளது.
# அகரம் (சென்னை)

## வழிபாட்டுத் தலங்கள்

அகரம், தன்னகத்தே கொண்டுள்ள இந்துக் கோயில்கள்: அருள்மிகு சுந்தரராஜ பெருமாள் திருக்கோயில், அருள்மிகு சிந்தாமணி விநாயகர் திருக்கோயில், அருள்மிகு கோதண்டராமர் திருக்கோயில், அருள்மிகு பிரம்மபுரீஸ்வரர் திருக்கோயில், அருள்மிகு பிரசன்ன வெங்கடேச பெருமாள் திருக்கோயில், அருள்மிகு பிரசன்ன விநாயகர் திருக்கோயில், அருள்மிகு இலட்சுமி அம்மன் திருக்கோயில், அருள்மிகு பிரசன்ன சுப்பிரமணியசுவாமி திருக்கோயில், அருள்மிகு தான்தோன்றி அம்மன் திருக்கோயில், அருள்மிகு சாய்பாபா திருக்கோயில், அருள்மிகு இராதா ருக்மணி சமேத அருள்மிகு கண்ணபிரான் திருக்கோயில். மேலும், கிறித்தவ ஆலயங்கள், முஸ்லீம் பள்ளிவாசல்கள் என மக்களுக்கு ஆன்மீக வழிகாட்டுத் தலங்கள் உள்ள ஊர் அகரம்.
# தாசிலோபசு

***தாசிலோபசு*** (*Dasylophus*) என்பது குகுலிடே குடும்பத்தில் உள்ள 2 சிற்றினங்களுடன் கூடிய குயில் பேரினமாகும். இந்த இரண்டு சிற்றினங்களும் பிலிப்பீன்சில் உள்ள காடுகளில் காணப்படுகின்றன.
# தாசிலோபசு

## சிற்றினங்கள்

| *தாசிலோபசு சூப்பர்சிலியோசசு* | கொண்டைப் பூங்குயில் | வடக்கு பிலிப்பீன்சு |
| --- | --- | --- |
| *தாசிலோபசு குமிங்கி* | செதிலிறகுப் பூங்குயில் | வடக்கு பிலிப்பீன்சு (லூசோன், மரின்டுக் மற்றும் கட்டண்டுவேனஸ்) |
# இசுபிரிண்ட் விரைவுச்சாலை

**இசுபிரிண்ட் விரைவுச்சாலை** , (ஆங்கிலம்: *Sprint Expressway* அல்லது *Western KL Traffic Dispersial System*; மலாய்: *Lebuhraya Sprint* அல்லது *Sistem Penyuraian Trafik KL Barat*) என்பது மலேசியா’ சிலாங்கூர்’ கிள்ளான் பள்ளத்தாக்கு பகுதியில் அமைந்துள்ள முக்கிய விரைவுச்சாலை பிணையம் ஆகும்.  
பெட்டாலிங் ஜெயா; டாமன்சாரா போன்ற மேற்கு புறநகர்ப் பகுதிகளில் இருந்து கோலாலம்பூர் நகரின் நெரிசலான உள் நகரச் சாலைகளுக்குள் செல்லும் போக்குவரத்தைக் கலையச் செய்வதற்காக இந்த விரைவுச்சாலை கட்டப்பட்டது. இது மூன்று-வழி இரட்டைப் பாதையாகும்.
# இசுபிரிண்ட் விரைவுச்சாலை

### பொது

இந்த விரைவுச் சாலை **மேற்குப் பரவல் இணைப்புத் திட்டம்** *(Western Dispersal Link Scheme)* என்றும் அழைக்கப் படுகிறது. கோலாலம்பூரில் போக்குவரத்து நெரிசல் அதிகமாக உள்ள நேரங்களில், அந்த நெரிசலைக் குறைப்பதற்காகப் பயன்படுத்தப்படும் அதிவேக நெடுஞ்சாலைகளில் இதுவும் ஒன்றாகும்.  
நீளம் கொண்ட இந்த விரைவுச்சாலை மூன்று பிரிவுகளாக பிரிக்கப்பட்டுள்ளது:  
- **கெரிஞ்சி இணைப்பு** *(Kerinchi Link)*
- **டாமன்சாரா இணைப்பு** *(Damansara Link)*
- **பெஞ்சாலா இணைப்பு** *(Penchala Link)*
# இசுபிரிண்ட் விரைவுச்சாலை

## வரலாறு

இஸ்பிரிண்ட் அதிவேக விரைவுச்சாலையை அமைப்பதற்கான திட்டம் 1997-ஆம் ஆண்டில் தொடங்கப்பட்டது. அந்தக் கட்டத்தில் ஜாலான் டாமன்சாராவில் போக்குவரத்து நெரிசல்கள் அளவுக்கு அதிகமாக இருந்தன. அதைக் கட்டுப்படுவதற்கு மாற்றுவழி தேடும் போது இந்த விரைவுச்சாலை அமைப்பதற்கான திட்டம் உருவானது.  
இந்த விரைவுச்சாலையை அமைப்பதற்கான திட்டம் சிஸ்டம் பென்யுரையான் டிராபிக் (*Sistem Penyuraian Trafik KL Barat Sdn Bhd* - **Sprint**) (இசுபிரிண்ட்) எனும் நிறுவனத்திடம் வழங்கப்பட்டது.
# இசுபிரிண்ட் விரைவுச்சாலை

## வரலாறு

### ஒப்பந்தம்

1997 அக்டோபர் 23-ஆம் தேதி, இஸ்பிரிண்ட் விரைவுச் சாலையின் மேம்பாடு, வடிவமைப்பு, கட்டுமானம், பராமரிப்பு, செயல்பாடுகள் மற்றும் மேலாண்மை ஆகியவற்றிற்காக மலேசியா அரசாங்கத்திற்கும் லிட்ராக் நிறுவனத்திற்கும் இடையே ஓர் ஒப்பந்தம் கையெழுத்தானது.  
அத்துடன் பெஞ்சாலா இணைப்பின் *(Penchala Link)* கட்டுமானத்திற்காக மேலும் ஒரு துணை ஒப்பந்தம் 1998 செப்டம்பர் 4-இல் கையெழுத்தானது. சாவடிக் கட்டணம் வசூலிக்கும் காலம் 1998 டிசம்பர் 15-அம் தேதி தொடங்கி 33 ஆண்டுகள்; அதன் பின்னர், கட்டண வசூல் நிறுத்தப்பட்டு, நெடுஞ்சாலைகள் மலேசிய அரசிடம் ஒப்படைக்கப்படும் என ஒப்பந்தம் செய்து கொள்ளப்பட்டது.
# இசுபிரிண்ட் விரைவுச்சாலை

## வரலாறு

### விரைவுச்சாலை கட்டுமானம்

1999-இல் கட்டுமானம் தொடங்கியது. ஜாலான் டாமன்சாரா, ஜாலான் காயூ ஆரா, ஜாலான் ஸ்ரீ அர்த்தாமாஸ் மற்றும் ஜாலான் செமாந்தான் போன்ற பல முக்கிய சாலைகளைக் கையகப்படுத்துதல் மற்றும் மேம்படுத்துதல் ஆகியவை இசுபிரிண்ட் விரைவுச்சாலை கட்டுமானத்தில் அடங்கும்.  
கெரிஞ்சி இணைப்பு; டாமன்சாரா இணைப்பு; ஆகிய இரு இணைப்புகளும் 2001-இல் திறக்கப்பட்டன. அதைத் தொடர்ந்து 2004-இல் பெஞ்சாலா இணைப்பு திறக்கப்பட்டது.
# இசுபிரிண்ட் விரைவுச்சாலை

## வரலாறு

### முன்னோடி சாலைகள்

இசுபிரிண்ட் விரைவுச் சாலையின் கட்டுமானம் பின்வரும் பல முக்கிய சாலைகளைக் கையகப்படுத்துதல் மற்றும் மேம்படுத்துதல் ஆகியவற்றையும் உள்ளடக்கியது:
# இசுபிரிண்ட் விரைவுச்சாலை

## வரலாறு

### முன்னோடி சாலைகள்

#### கெரிஞ்சி இணைப்பு

| பிரிவுகள் |  |  |
| --- | --- | --- |
| ஜாலான் ஸ்ரீ அர்த்தாமாஸ் | ஸ்ரீ அர்த்தாமாஸ் |  |
| ஜாலான் புக்கிட் கியாரா | ஸ்ரீ அர்த்தாமாஸ்–புக்கிட் கியாரா | } |
# இசுபிரிண்ட் விரைவுச்சாலை

## வரலாறு

### முன்னோடி சாலைகள்

#### டாமன்சாரா இணைப்பு

| பிரிவுகள் |  |  |
| --- | --- | --- |
| ஜாலான் செமாந்தான் | ஜாலான் டூத்தா–டாமன்சாரா நகர மையம் |  |
| ஜாலான் பெரிங்கின் | **தெற்குப் பக்கம்**
ஜாலான் சொகார்–செமாந்தான் |  |
| ஜாலான் சொகார் | ஜாலான் பெரிங்கின்–ஜாலான் டாமன்சாரா |  |
| ஜாலான் டாமன்சாரா | டாமன்சாரா நகர மையம்–டாமன்சாரா |  |
| ஜாலான் காயூ ஆரா | டாமன்சாரா–காயூ ஆரா | } |
# இசுபிரிண்ட் விரைவுச்சாலை

## வரலாறு

### அம்சங்கள்

இந்த விரைவுச்சாலை சில குறிப்பிடத்தக்க அம்சங்களைக் கொண்டுள்ளது:  
- கெரிஞ்சி இணைப்பு: மலேசியாவின் முதல் இரட்டை அடுக்கு வழித்தடம்
- பெஞ்சாலா சுரங்கப் பாதை: மலேசியாவின் முதல் அகலமான சுரங்கப்பாதை.
- கட்டணமில்லா சாலை: பெட்டாலிங் ஜெயாவின் பிரிவு 16 *(Section 16);* மற்றும் பிரிவு 17- *(Section 17);* ஆகிய இரு பிரிவுகளில் வசிக்கும் குடியிருப்பாளர்களுக்கு, டாமன்சாரா இணைப்பில் 3 கி.மீ. சாலைக்கு கட்டணமில்லா சாலை
# துழாவூர் ஆதீனம்

துழாவூர் ஆதீனம் என்பது காரைக்குடி அருகில் இருக்கும் துழாவூர் என்னும் ஊரில் அமைந்திருக்கும் சைவ மடமாகும். 16 ஆம் நூற்றாண்டில் நிரம்பியஅழகிய தேசிகர் என்பவரால் இம்மடம் நிறுவப்பட்டது.  
கமலை ஞானபிரகாசரின் மாணவர்களில் முக்கியமானவர்கள் இருவர். ஒருவர் குருஞான சம்பந்தர் (தருமபுர ஆதீனத்தை நிறுவியவர்), மற்றொருவர் நிரம்பியஅழகிய தேசிகர் (துழாவூர் ஆதீனத்தை நிறுவியவர்). இந்த ஆதீனத்தின் மடாதிபதிகள் இல்லறத்தார் என்பதால் இவர்களை வெள்ளை வேட்டி மடம் என்றும் வழங்குவர்.
# துழாவூர் ஆதீனம்

## கருவிநூல்

- ஊரன் அடிகள், சைவ ஆதீனங்கள் புத்தகம், 2022, நான்காம் பதிப்பு 2018
# ஸ்ரீபிருந்தன் சண்முகராகவன்

**ஸ்ரீபிருந்தன் சண்முகராகவன்** (பிருந்தன் ராகவ், யாழ்ப்பாணம்) ஈழத்துப் பாடகர், பாடலாசிரியர், இசையமைப்பாளர், இசைத் தயாரிப்பாளர் என அறியப்பட்டவர். இவர் 2004 ஆம் ஆண்டில் தனது முதல் இசை இறுவெட்டான "துளிகள்" இசைத்தொகுப்புக்கு இசையமைத்ததன் மூலம் கலை உலகில் பிரவேசித்தவர்.
# ஸ்ரீபிருந்தன் சண்முகராகவன்

## வாழ்க்கைக்குறிப்பு

இவர் இசைக்குடும்பத்தில் பிறந்தவர். இவரது தாத்தா கர்நாடக சங்கீத வித்வான் 'இசைப் புலவர்' என்.சண்முகரத்தினம் அவர்கள் ஆவார். இவரது தந்தை கர்நாடக சங்கீத வித்துவான் 'கலாசூடாமணி' திரு. எஸ் .சண்முகராகவன் ஆவார்.
# ஸ்ரீபிருந்தன் சண்முகராகவன்

## கல்விப்புலம்

இவர் தனது ஆரம்பக் கல்வியை யாழ்ப்பாணம் உடுவில் ஸ்கந்தவரோதயாக் கல்லூரியிலும் மேற்படிப்பை கொழும்பு இரத்மலானை இந்து கல்லூரியிலும் கற்றவர்.
# ஸ்ரீபிருந்தன் சண்முகராகவன்

## இசையமைத்த பாடல்கள்

- காதல் பிசாசே
- கடலம்மா கடலம்மா...
# ஸ்ரீபிருந்தன் சண்முகராகவன்

## இசைத்தொகுப்புகள்

- துளிகள் (12 பாடல்கள் ) - 2004
- நதியே (12 பாடல்கள் ) - 2005
- நக்க்ஷத்ரா (15 பாடல்கள் ) - 2009
- அஞ்சனா (11 பாடல்கள் ) - 2011
- கிரிக்கெட் ஆல்பம்
# ஸ்ரீபிருந்தன் சண்முகராகவன்

## ´துளிகள்` இசைத்தொகுப்பு

துளிகள் இசைத்தொகுப்பு இவரால் இசையமைக்கப்பட்ட 12 பாடல்களுடன் 2004 இல் வெளிவந்த இசைத்தொகுப்பு ஆகும். பாடல்வரிகளை ஸ்ரீவிஜெய் ராகவன் எழுதியிருந்தார்.
# ஸ்ரீபிருந்தன் சண்முகராகவன்

## ´துளிகள்` இசைத்தொகுப்பு

### துளிகள் இசைத்தொகுப்பில் இடம்பெற்ற பாடல்கள்

- ஒரு பொய் சொல்லாயோ நீ
- உன்னில் என்னை கண்டேனடா
- மேகம் இடம் மாறும்போது
- பெண் பூவே
- இனி எங்கள் பூமியில் யுத்தம் இல்லை
- நெஞ்சோடு நீ நுழைந்து
- தீண்டும் தீண்டும்
# ஸ்ரீபிருந்தன் சண்முகராகவன்

## விருதுகள்

- அரச விருது 2013 - கயல்விழி என் கயல்விழி... என்ற பாடலுக்கு சிறந்த பாடலுக்கான விருது)
- அரச விருது 2013 - `அஞ்சனா´ இறுவெட்டுக்கு சிறந்த இறுவெட்டுத் தயாரிப்புக்கான விருது
- இளமை எப் எம் விருது 2016 - (சிறந்த இசையமைப்பாளர்)
# விக்கிப்பீடியா:Statistics/weekly/11-Sep-2022
| 211 | Xi Knight | 0 | 1 | 0 | 0 | 0 | 0 | 0 | 1 | 40 |  |
| 212 | 2409:4072:8E39:A4A4:0:0:A8CA:3903 | 0 | 1 | 0 | 0 | 0 | 0 | 0 | 1 | 232 |  |
| 213 | 2401:4900:1739:691C:DF54:CB44:41F6:5C48 | 0 | 1 | 0 | 0 | 0 | 0 | 0 | 1 | 0 |  |
| 214 | 2402:3A80:1951:385F:61A6:7A42:BF4C:4480 | 0 | 1 | 0 | 0 | 0 | 0 | 0 | 1 | 0 |  |
| 215 | 2409:4072:6C19:EECC:B532:3663:A0AA:2530 | 0 | 1 | 0 | 0 | 0 | 0 | 0 | 1 | 0 |  |
| 216 | Udhayanidhi7530 | 0 | 1 | 0 | 0 | 0 | 0 | 0 | 1 | 381 |  |
| 217 | 2409:4072:8E8F:932B:0:0:EC0A:770F | 0 | 1 | 0 | 0 | 0 | 0 | 0 | 1 | 1 |  |
| 218 | 2409:4072:6218:4496:0:0:2AF4:F8B0 | 0 | 1 | 0 | 0 | 0 | 0 | 0 | 1 | 8545 |  |
| 219 | DesiBoy101 | 0 | 1 | 0 | 0 | 0 | 0 | 0 | 1 | 16 |  |
| 220 | 2409:4072:8E87:625B:342E:85FF:FE74:EE43 | 0 | 1 | 0 | 0 | 0 | 0 | 0 | 1 | 93 |  |
| 221 | 2401:4900:4A95:F35C:1:1:2A8E:22B4 | 0 | 1 | 0 | 0 | 0 | 0 | 0 | 1 | 0 |  |
| 222 | 86.99.30.152 | 0 | 1 | 0 | 0 | 0 | 0 | 0 | 1 | 156 |  |
| 223 | Padmaxi | 0 | 1 | 0 | 0 | 0 | 0 | 0 | 1 | 147 |  |
| 224 | 117.241.26.218 | 0 | 1 | 0 | 0 | 0 | 0 | 0 | 1 | 156 |  |
| 225 | Prav852630 | 0 | 1 | 0 | 0 | 0 | 0 | 0 | 1 | 6 |  |
| 226 | 2409:4072:2D9B:50D7:5017:6E94:B1EB:35B | 0 | 0 | 0 | 0 | 0 | 0 | 1 | 1 | 0 |  |
| 227 | 2401:4900:2645:23F4:0:5F:8CD8:4901 | 0 | 1 | 0 | 0 | 0 | 0 | 0 | 1 | 0 |  |
| 228 | 2401:4900:484C:43AA:3B9D:714B:BB3B:A9EB | 0 | 0 | 0 | 0 | 0 | 0 | 1 | 1 | 0 | } |
# வெள்ளை முக அரிவாள் மூக்கன்

**வெள்ளை முக அரிவாள் மூக்கன்** (*White-faced ibis*)(*பிளேகாடிசு சிகி*) என்பது திரெசுகியோர்னிதிடே என்ற அரிவாள் மூக்கன் குடும்பத்தில் அலைந்து திரியும் பறவையாகும் .  
இந்த சிற்றினம் சதுப்புநிலங்களில் கூட்டமைப்பாக வாழ்ந்து முறையில் இனப்பெருக்கம் செய்கிறது. பொதுவாகப் புதர்கள் அல்லது உயரம் குறைவான மரங்களில் கூடு கட்டுகிறது. இதன் இனப்பெருக்க வரம்பு அமெரிக்காவின் மேற்கிலிருந்து தெற்கே மெக்சிகோ வரையும், தென்கிழக்கு பிரேசில் மற்றும் தென்கிழக்கு பொலிவியாவிலிருந்து தெற்கே மத்திய அர்ஜென்டினா வரையிலும், மத்திய சிலியின் கடற்கரையிலும் பரவியுள்ளது. இதன் குளிர்கால வரம்பு தெற்கு கலிபோர்னியா மற்றும் லூசியானா தெற்கிலிருந்து இதன் இனப்பெருக்க வரம்பின் மற்ற பகுதிகளை உள்ளடக்கியது.
# வெள்ளை முக அரிவாள் மூக்கன்

## விளக்கம்

வெள்ளை-முகம் கொண்ட அரிவாள் மூக்கன் இனப்பெருக்கம் செய்யாத காலங்களில் இறகுகளில் பளபளப்பான அரிவாள் மூக்கனுடன் மிகவும் ஒத்திருக்கிறது. ஆனால் இது சற்று சிறியதாக அளவிக் காணப்படும். இனப்பெருக்கம் செய்யும் பறவைகள் வெள்ளை நிற இறகுகளுடன் கூடிய இளஞ்சிவப்பு முகம், ஒரு சாம்பல் நிற அலகு மற்றும் பிரகாசமான வண்ணம், செங்கால்களுடன் காணப்படும். முதிர்ச்சியடைந்த பறவைகளின் கண்கள் ஆண்டு முழுவதும் சிவப்பு நிறத்திலிருக்கும். அதேசமயம் பளபளப்பான அரிவாள் மூக்கன் இருண்ட கண்களுடன் காணப்படும். இரண்டு சிற்றினங்களின் குஞ்சுகள் ஏறக்குறைய ஒரே மாதிரியானவை.  
**அளவீடுகள்**:  
- **நீளம்** : 18.1-22.1 அங்குலம் (46-56&nbsp;செ.மீ.)
- **எடை** : 15.9-18.5 அவுன்ஸ் (450-525 கிராம்)
- இறக்கைகள் : **35.4-36.6** அங்குலம் (90-93&nbsp;செ.மீ.)
# வெள்ளை முக அரிவாள் மூக்கன்

## பரவல்

வெள்ளை முகம் கொண்ட அரிவாள் மூக்கன் கனடா, அமெரிக்கா, மத்திய அமெரிக்கா மற்றும் தென்னமெரிக்காவின் தெற்குப் பகுதியில் காணப்படுகிறது. எடுத்துக்காட்டாக, வடக்கு கலிபோர்னியா மற்றும் தெற்கு ஓரிகானில் உள்ள பறவைகள் தெற்கு கலிபோர்னியா மற்றும் மெக்சிக்கோவிற்குக் குளிர்காலத்தில் நகர்கின்றன.
# வெள்ளை முக அரிவாள் மூக்கன்

## தோற்றம்

வெள்ளை முக அரிவாள் மூக்கனுடன் தொடர்புடைய பளபளப்பான அரிவாள் மூக்கன் வலுவான ஒற்றுமையைக் கொண்டுள்ளது. மேலும் கடந்த காலங்களில் சில நேரங்களில் பளபளப்பான அரிவாள் மூக்கனின் துணையினமாகக் கருதப்பட்டது. மற்றொரு கோட்பாடு புதிய உலகில், சிறிய தனிமைப்படுத்தப்பட்ட பளபளப்பான அரிவாள்மூக்கன்கள், தனிச் சிற்றினமாக மாறியது என்பதாகும். இருப்பினும், சமீபத்திய மூலக்கூறு இன உறவு ஆய்வுகள் வெள்ளை முகம் கொண்ட அரிவாள் மூக்கன் உண்மையில் ஒரு பொதுவான மூதாதையரிலிருந்து தோன்றியதாக இருக்கலாம் என்பதைக் காட்டுகிறது. அமெரிக்காவில் உள்ள வெள்ளை முக அரிவாள் மூக்கன் தெற்கு பிரேசிலில் உள்ள வெள்ளை முக அரிவாள் மூக்கனை விடப் பளபளப்பான அரிவாள் மூக்கனுடன் மிகவும் நெருக்கமாகத் தொடர்புடையதாகத் தெரிகிறது. இரையினைப் பிடிக்க இது தன் அலகினை இலவகமாகப் பயன்படுத்துகின்றது.
# வெள்ளை முக அரிவாள் மூக்கன்

## இனப்பெருக்கம் மற்றும் கூடு கட்டுதல்

இந்த இனம் சதுப்புநிலங்களில் கூட்டமாக இனப்பெருக்கம் செய்கிறது. பொதுவாகப் புதர்கள் அல்லது குறைந்த உயரமுடைய மரங்களில் கூடு கட்டுகிறது. இதன் இனப்பெருக்க வரம்பு மேற்கு அமெரிக்காவிலிருந்து தெற்கே மெக்சிக்கோ வழியாகவும், தென்கிழக்கு பிரேசில் மற்றும் தென்கிழக்கு பொலிவியாவிலிருந்து தெற்கே மத்திய அர்ஜெண்டினா வரையிலும், மத்திய சிலியின் கடற்கரையிலும் பரவியுள்ளது. இதன் குளிர்கால வரம்பு தெற்கு கலிபோர்னியா மற்றும் லூசியானா தெற்கிலிருந்து இதன் இனப்பெருக்க வரம்பின் மற்ற பகுதிகளையும் உள்ளடக்கியது. வெள்ளை-முக அரிவாள் மூக்கன், கோரை, நாணற்புல், புதர்கள் மற்றும் குட்டையான மரங்கள் உள்ளிட்ட அடர்ந்த தாவரங்களைக் கொண்ட வெள்ளை முக அரிவாள் மூக்கன் ஒரு நேரத்தில் மூன்று அல்லது நான்கு நீல-பச்சை நிற முட்டைகளை இடும். இருப்பினும், முன்னர் இந்த சிற்றினத்தின் வீழ்ச்சிக்கு முக்கிய காரணங்களாகப் பூச்சிக்கொல்லிகள் மற்றும் வாழ்விட அழிவு ஆகும். ஆனாலும், அனைத்து புவியியல் பகுதிகளிலும் வெள்ளை முக அரிவாள் மூக்கனின் எண்ணிக்கை மீட்கப்பட்டு வளர்ந்து வருகிறதா என்பது குறித்து சில விவாதங்கள் உள்ளன.
# கிள்ளான் பள்ளத்தாக்கு புதிய விரைவுச்சாலை

**கிள்ளான் பள்ளத்தாக்கு புதிய விரைவுச்சாலை** <small>அல்லது</small> **கிள்ளான் பள்ளத்தாக்கு வடக்கு விரைவுச்சாலை** &nbsp;(ஆங்கிலம்: *New Klang Valley Expressway* <small>அல்லது</small> *North Klang Valley Expressway* (**NKVE**) மலாய்: *Lebuhraya Baru Lembah Klang*) என்பது மலேசியா, சிலாங்கூர், கிள்ளான் பள்ளத்தாக்கு பகுதியில் அமைந்துள்ள முக்கிய விரைவுச்சாலை ஆகும்.  
இந்த விரைவுச் சாலை கிள்ளான் அருகே உள்ள புக்கிட் ராஜா *(Bukit Raja)* பகுதியில் தொடங்கி, கோலாலம்பூரில் உள்ள ஜாலான் டூத்தா *(Jalan Duta)* பகுதியில் முடிவடைகிறது. 35-கி.மீ. (22-மைல்) நீளம் கொண்ட இந்த விரைவுச்சாலை; கிள்ளான் பள்ளத்தாக்கு பகுதியில் அதிகம் பயன்படுத்தப்படும் அதிவேக விரைவுச் சாலைகளில் ஒன்றாகும்.  
இந்த விரைவுச்சாலை; வடக்கு–தெற்கு விரைவுச்சாலை வடக்கு வழித் தடத்துடன் *(North–South Expressway Northern Route)* அதன் பெயரைப் பகிர்ந்து கொள்கிறது.
# கிள்ளான் பள்ளத்தாக்கு புதிய விரைவுச்சாலை

## வரலாறு

1985-ஆம் ஆண்டில் வடக்கு-தெற்கு விரைவுச்சாலை கட்டப்பட்ட பின்னர் கிள்ளான் பள்ளத்தாக்குப் பகுதியில் ஒரு புதிய விரைவுச்சாலை (**NKVE**) அமைப்பதற்கான திட்டங்கள் தொடக்கப்பட்டன.  
அந்தக் காலக் கட்டத்தில் **JKR** &nbsp;கோலாலம்பூர் - கிள்ளான் கூட்டரசு நெடுஞ்சாலை *(Federal Highway (Malaysia)*; *Part of Federal Route 2)* (**FH2**) நெரிசல் மிகுந்த போக்குவரத்துச் சாலையாக மாறிவிட்டது. அதைத் தவிர்ப்பதற்கு ஒரு மாற்றுவழி தேடப்பட்டது.
# கிள்ளான் பள்ளத்தாக்கு புதிய விரைவுச்சாலை

## வரலாறு

### புக்கிட் ராஜா - டூத்தா சாலை

1988-ஆம் ஆண்டில் கட்டுமானம் தொடங்கியது. 1990 டிசம்பர் 7-ஆம் தேதி, புக்கிட் ராஜா மற்றும் டாமன்சாரா ஆகிய இடங்களுக்கு இடையே கிள்ளான் பள்ளத்தாக்கு புதிய விரைவுச்சாலையின் முதல் பகுதி போக்குவரத்துக்கு திறக்கப்பட்டது.  
1993 சனவரி மாதத்தில் கிள்ளான் புக்கிட் ராஜா புறநகருக்கும்; கோலாலம்பூர் ஜாலான் டூத்தா (டூத்தா சாலை) மாநகர்ப் பகுதிக்கும் இடையே கிள்ளான் பள்ளத்தாக்கு புதிய விரைவுச்சாலை முழுமையாகக் கட்டி முடிக்கப்பட்டது. 1993 சனவரி 11-ஆம் தேதி; அதிகாரப்பூர்வமாக திறக்கப்பட்டது. நான்காவது மலேசியப் பிரதமர் துன் டாக்டர் மகாதீர் பின் முகமது திறந்து வைத்தார்.
# கிள்ளான் பள்ளத்தாக்கு புதிய விரைவுச்சாலை

## வரலாறு

### நான்காவது பாதை

ஜூலை 2010-இல், சா ஆலாம் மாநகரில் இருந்து ஜாலான் டூத்தா வரைக்கும் நான்காவது பாதையை அமைப்பதற்கான ஒப்பந்தங்களை அரசாங்கம் வழங்கியதாக பிளஸ் விரைவுச்சாலைகள் நிறுவனம் அறிவித்தது. அதன்படி 2013-ஆம் ஆண்டில் கூடுதலான 4-ஆவது பாதையும் அமைக்கப்பட்டது.
# கிள்ளான் பள்ளத்தாக்கு புதிய விரைவுச்சாலை

## வரலாறு

### குறிப்பிடத்தக்க அம்சங்கள்

&nbsp;கோலாலம்பூர் - கிள்ளான் கூட்டரசு நெடுஞ்சாலை *(Federal Highway (Malaysia)*; *Part of Federal Route 2)* (**FH2**) எனும் கூட்டரசு நெடுஞ்சாலைக்குப் பின்னர், கிள்ளான் நகரில் இருந்து கோலாலம்பூர் மாநகருக்கு, இந்தக் கிள்ளான் பள்ளத்தாக்கு புதிய விரைவுச்சாலை என்பது இரண்டாவது இணைப்பாக உருவெடுத்தது.  
இதன் வழித்தடத்தில் ஓய்வு மற்றும் சேவை பகுதிகள் இல்லை என்றாலும் விரைவுச் சாலையில் ஆங்காங்கே பல பெட்ரோல் நிலையங்கள் உள்ளன.  
இந்த விரைவுச்சாலையில் பெஞ்சாலா, புக்கிட் லாஞ்சான் மற்றும் சிகாம்புட் பகுதிகளில் பாதைப் பாலங்கள் *(Viaducts)* உள்ளன.
# கிள்ளான் பள்ளத்தாக்கு புதிய விரைவுச்சாலை

## வரலாறு

### கனரக வாகனங்களுக்குத் தடை

இந்தக் கிள்ளான் பள்ளத்தாக்கு புதிய விரைவுச்சாலையில் சா ஆலாம் நகரில் இருந்து ஜாலான் டூத்தா (டூத்தா சாலை) வரைக்கும்; வேலை நாட்கள் நேரங்களில்; ஒரு குறிப்பிட்ட நேரத்திற்கு கனரக வாகனங்களுக்குத் தடை விதிக்கப்பட்டு உள்ளது.  
திங்கள் கிழமை முதல் வெள்ளிக் கிழமை வரை (பொது விடுமுறை நாட்கள் தவிர) காலை 6:30 மணி முதல் 9:30 மணி வரை, 10,000 கிலோ அல்லது அதற்கும் மேற்பட்ட எடையுள்ள கனரக வாகனங்கள் (பேருந்துகள் மற்றும் நீர்க் கலச்சுமையுந்துகள் *(Tankers)* தவிர); இந்த விரைவுச் சாலைக்குள் நுழைய அனுமதிக்கப்படுவது இல்லை. விதியை மீறும் கனரக வாகனங்களுக்கு அபராதம் விதிக்கப்படும்.
# பிளேகாடிசு

**பிளேகாடிசு** (*Plegadis*) என்பது தெரெசுகியோர்னிதிடே குடும்பத்தில் உள்ள ஒரு பறவை சிற்றினமாகும். இதனுடையப் பேரினப் பெயர் பண்டைய கிரேக்கச் சொல்லானது *பிகாடோசு*, "அரிவாள்" என்பதிலிருந்து உருவானது. இது இதனுடைய தனித்துவமான அலகின் வடிவத்தைக் குறிக்கிறது. அண்டார்டிகா மற்றும் பல தீவுகளைத் தவிர அனைத்து கண்டங்களிலும் இதன் சிற்றினங்கள் காணப்படுகின்றன. கண்ணாடி அரிவாள் மூக்கன் மூன்று சிற்றினங்களில் மிகவும் பரவலாகக் காணப்படும் இனமாக உள்ளது. *பிளேகாடிசு* பேரினம் பின்வரும் மூன்று சிற்றினங்களைக் கொண்டுள்ளது:
| *பிளேகாடிசு பால்சினெல்லசு* | கண்ணாடி அரிவாள் மூக்கன் | ஐரோப்பா, ஆசியா, ஆப்பிரிக்கா, ஆஸ்திரேலியா மற்றும் அமெரிக்காவின் அட்லாண்டிக் மற்றும் கரீபியன் பகுதிகள் |
| --- | --- | --- |
| *பிளேகாடிசு சிஹி* | வெள்ளை முக அரிவாள் மூக்கன் | மேற்கு ஐக்கிய மாகாணங்கள் தெற்கே மெக்சிகோ வழியாகவும், தென்கிழக்கு பிரேசில் மற்றும் தென்கிழக்கு பொலிவியாவிலிருந்து தெற்கே மத்திய அர்ஜென்டினா வரையிலும், மத்திய சிலியின் கடற்கரையிலும். |
| *பிளேகாடிசு ரிக்வாய்* | புனா அரிவாள் மூக்கன் | அர்ஜென்டினா, பொலிவியா, சிலி மற்றும் பெரு |
மேலும் இரண்டு புதைபடிவ சிற்றினங்களும் பேரினத்தில் வைக்கப்பட்டுள்ளன:  
- பிரான்சில் ஆரம்பகால மியோசீன் படிவுகளில் காணப்பட்ட *பிளேகாடிசு* இப்போது *ஜெராண்டிபிசு பாகனாவில்* வைக்கப்பட்டுள்ளது.
- *பிளேகாடிசு* *பாரங்கிட்சு*
# ஜோகோபாபாத் மாவட்டம்

**ஜோகோபாபாத் மாவட்டம்** (**Jacobabad District**), பாகிஸ்தான் நாட்டின் சிந்து மாகாணத்தின் வடக்கில், பலுசிஸ்தான் எல்லையை ஒட்டி அமைந்துள்ளது. இதன் நிர்வாகத் தலைமையிட நகரம் ஜோகோபாபாத் ஆகும். இது கராச்சிக்கு வடக்கில் 304 கிலோ மீட்டர் தொலைவில் உள்ளது. இதன் மக்கள் தொகையில் சிந்தி மொழி பேசுபவர்கள் 8,91,887 (88.57%) ஆகவுள்ளனர்.
# ஜோகோபாபாத் மாவட்டம்

## மாவட்ட நிர்வாகம்

ஜோகோபாபாத் மாவட்டம் 3 வருவாய் வட்டங்களையும், 2 நகராட்சிகளையும், 3 பேரூராட்சிகளையும், 44 ஒன்றியக் குழுக்களையும் கொண்டது.
# ஜோகோபாபாத் மாவட்டம்

## மக்கள் தொகை பரம்பல்

2017 பாகிஸ்தான் மக்கள்தொகை கணக்கெடுப்பின்படி 2,698 சதுர கிலோ மீட்டர் பரப்பளவு கொண்ட ஜோகோபாபாத் மாவட்டத்தின் மொத்த மக்கள் தொகை 10,07,009 ஆகும். அதில் ஆண்கள் 514,786 மற்றும் பெண்கள் 492,061 ஆக உள்ளனர். கிராமப்புற மக்கள் தொகை 70.49% மற்றும் நகர்புற மக்கள் தொகை 29.51%ஆகவுள்ளது. இதன் மக்கள் தொகையில் 10 வயதிற்குட்பட்ட குழந்தைகள் 360,298 ஆகவுள்ளனர். இதன் சராசரி எழுத்தறிவு 34.07% ஆகவுள்ளது. இம்மாவட்டத்தில் பெரும்பான்மையாக சிந்தி மொழி பேசுபவர்கள் 8,91,887 (88.57%), பலூச்சி மொழி பேசுபவர்காள் 52,707 (5.23%), பிராகுயி மொழி பேசுபவர்கள் 3.26%, சராய்கி மொழி பேசுபவர்கள் 1.33% ஆகவும் உள்ளனர்.
# மொகாலா-மன்பூர்-அம்பாக் சௌகி மாவட்டம்

**மொகல்லா-மன்பூர்-அம்பாக் சௌக்கி மாவட்டம்** (Mohla-Manpur-Ambagarh Chowki), இந்தியாவின் சத்தீஸ்கர் மாநிலத்தின் 29வது மாவட்டமாக 9 செப்டம்பர் 2022 (வெள்ளிக் கிழமை) அன்று முதலமைச்சர் பூபேஷ் பாகல் தொடங்கி வைத்தார். பெரிய மாவட்டமான ராஜ்நாந்துகாவ் மாவட்டத்தின் சில வருவாய் வட்டங்களைக் கொண்டு இப்புதிய மாவட்டம் நிறுவப்பட்டது.  
சத்தீஸ்கர் மாநிலத்தின் 33வது புதிய மாவட்டமான கைராகர்-சுய்காடன்-கண்டாய் மாவட்டத்தை 9 செப்டம்பர் 2022 அன்று சத்தீஸ்கர் மாநில முதலமைச்சர் பூபேஷ் பாகல் துவக்கி வைத்தார்.
# மொகாலா-மன்பூர்-அம்பாக் சௌகி மாவட்டம்

## மக்கள் தொகை பரம்பல்

2 இலட்சத்தி 14,667 எக்டேர் பரப்பள்வு கொண்ட மொகல்லா-மன்பூர்-அம்பாக் சௌக்கி மாவட்டத்தின் மொத்த மக்கள் தொகை 2,83,947 ஆகும். இதன் மக்கள் தொகையில் பட்டியல் பழங்குடியினர் 1,79,662 ஆக உள்ளனர்.
# மொகாலா-மன்பூர்-அம்பாக் சௌகி மாவட்டம்

## மாவட்ட நிர்வாகம்

மூன்று வருவாய் வட்டங்களையும், 13 குறுவட்டங்களையும், மூன்று ஊராட்சி ஒன்றியங்களையும், 185 கிராம ஊராட்சிகளையும், 499 கிராமங்களையும் கொண்டது.
# கைராகர்-சுய்காடன்-கண்டாய் மாவட்டம்

**கைராகர்-சுய்காடன்-கண்டாய் மாவட்டம்** (**Khairagarh-Chhuikhadan-Gandai**) இந்தியாவின் சத்தீஸ்கர் மாநிலத்தின் அமைந்துள்ளது. இப்புதிய மாவட்டத்தை, 2022-ஆம் ஆண்டில் ராஜ்ந்ந்துகாவ் மாவட்டத்தின் சில வருவாய் வட்டங்களைக் கொண்டு 10 செப்டம்பர் 2022 அன்று முதலமைச்சர் பூபேஷ் பாகல் துவக்கி வைத்தார்.
# கைராகர்-சுய்காடன்-கண்டாய் மாவட்டம்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி, இம்மாவட்டத்தின் மொத்த மக்கள் தொகை 3,68,444 ஆகும். இதன் மக்கள் தொகையில் இந்துக்கள் 92.34%, பழங்குடியினர் சமயம் 5.49%, இசுலாமியர் 1.18 மற்றும் பிறர் 0.99% ஆகவுள்ளனர். இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 40,119 (10.89%) மற்றும் 50,801 (13.79%) ஆகவுள்ளனர்.  
சத்தீஸ்கர் மொழியை 93.97% மக்களும், இந்தியை 2.97% மக்களும், கோண்டி மொழியை 2.11% மக்களும் மற்றும் பிற மொழிகளை 0.95% மக்களும் பேசுகின்றனர். இதன் பாலின விகிதம் 1000 ஆண்களுக்கு 1018 பெண்கள் வீதம் உள்ளனர்.
# முகலிங்கம், சிறீகாகுளம் மாவட்டம்

**முகலிங்கம்** (**Mukhalingam**), இந்தியாவின் ஆந்திரப் பிரதேச மாநிலத்தின் வடக்கில் அமைந்த சிறீகாகுளம் மாவட்டத்தில் உள்ள ஜலுமுரு மண்டலில் அமைந்த தொல்லியல் கிராமம் ஆகும். வம்சதாரை ஆற்றின் இடது கரையில் அமைந்த முகலிங்கம் கிராமம், ஸ்ரீகாகுளம் நகரத்திலிருந்து 48 கிலோ மீட்டர் தொலைவில் உள்ளது. இதனருகில் சிசுபால்கர் தொல்லியல் களம் மற்றும் கலிங்கப்பட்டினம் உள்ளது.  
கிபி 11-ஆம் நூற்றாண்டில் இக்கிராமம் கீழைச் சாளுக்கியர்களின் தலைநகரமாக இருந்தது. இக்கிராமம் எட்டாம் நூற்றாண்டின் பிற்பகுதியிலிருந்து, 11-ஆம் நூற்றாண்டின் துவக்கம் முடிய முககேஸ்வரர், சோமேஸ்வரர் மற்றும் பீமேஸ்வரர் ஆகிய மூன்று தெய்வங்களுக்கான கோயில்களின் தொகுதியாக இருந்தது.
# முகலிங்கம், சிறீகாகுளம் மாவட்டம்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி 837 குடியிருப்புகள் கொண்ட முகலிங்கம் கிராமத்தின் மக்கள் தொகை 3,022 ஆகும். அதில் ஆண்கள் 1,504 மற்றும் பெண்கள் 1,518 ஆக உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 265 ஆகவுள்ளனர். இதன் சராசரி எழுத்தறிவு 63.58% ஆகவுள்ளது.
# முகலிங்கம், சிறீகாகுளம் மாவட்டம்

## இதனையும் காண்க

- முகலிங்க மூர்த்தி
- கலிங்கப்பட்டினம்
- சிசுபால்கர் தொல்லியல் களம்
# மனிதரல்லா முதனிகள் மீதான விலங்குப் பரிசோதனைகள்

கள்]]  
**மனிதரல்லா முதனிகள் (non-human primates [NHPs]) தொடர்புடைய விலங்குப் பரிசோதனை**களில் மருந்துசார் மற்றும் மருத்துசாரா பொருட்களுக்கான நச்சுத்தன்மை சோதனை; எச்.ஐ.வி., ஹெபடைடிஸ் உள்ளிட்ட தொற்றுநோய்கள் பற்றிய ஆய்வுகள்; உடற்கூறாய்வு; நரம்பியல் ஆய்வுகள்; நடத்தையியல் மற்றும் அறிதிற ஆய்வுகள்; இனப்பெருக்க ஆய்வுகள்; மரபியல் ஆய்வுகள்; மற்றும் வேற்று உறுப்பு மாற்று சிகிச்சை (xenotransplantation) ஆய்வுகள் உள்ளிட்டவை அடங்கும். ஐக்கிய அமெரிக்காவில் ஒவ்வொரு ஆண்டும் சுமார் 65,000 மனிதரல்லா முதனிகளும், ஐரோப்பிய ஒன்றியம் முழுவதும் சுமார் 7,000 மனிதரல்லா முதனிகளும் அறிவியல் பரிசோதனைகளுக்குப் பயன்படுத்தப்படுகின்றன. இவற்றில் பெரும்பாலானவை இதற்காகவே நோக்கம் கொண்டு வளர்க்கப்படுகையில், சில காடுகளிலிருந்து பிடிக்கப்படுகின்றன.  
அறிவியல் பரிசோதனைகளுக்கான முதனிகளின் பயன்பாடு சர்ச்சைக்குரியது. மனிதரல்லா முதனிகள் பயன்படுத்தப்படுவதற்குக் காரணம் அவற்றின் மூளை மனித மூளையின் கட்டமைப்பு மற்றும் செயல்பாட்டு அம்சங்களை ஒத்துள்ளது. எனினும் "இந்த ஒற்றுமை அறிவியல் ரீதியாக சில நன்மைகளைக் கொண்டிருந்தாலும், கூடவே மனிதர்களைப் போலவே இந்த முதனி வகைகளும் வலியையும் துன்பத்தையும் அனுபவிக்கும் தன்மை கொண்டவை என்ற வகையில் இது அறநெறி ரீதியாக சில சிக்கல்களை ஏற்படுத்துகிறது" என்று நுஃபீல்ட் கவுன்சில் ஆன் பயோஎதிக்ஸ் அமைப்பு கூறுகிறது. விலங்குரிமைக் குழுக்களால் விலங்கு ஆராய்ச்சிக் கூடங்கள் மீதான மிகவும் பரவலாகப் பேசப்பட்ட தாக்குதல்கள் பெரும்பாலும் முதனிகள் ஆராய்ச்சியின் விளைவாக நிகழ்ந்தவை என்பது குறிப்பிடத்தக்கது. சில முதனி ஆராய்ச்சியாளர்கள் அச்சுறுத்தல்களாலும் தாக்குதல்களாலும் தங்களது ஆய்வுகளை கைவிட்டுள்ளனர்.  
டிசம்பர் 2006-ல், ஆக்ஸ்போர்டு பல்கலைக்கழகத்தின் மருத்துவப் பேராசிரியரான சர் டேவிட் வெதரால் தலைமையிலான ஒரு விசாரணைக்குழு சில ஆராய்ச்சிகளில் முதனிகளைப் பயன்படுத்துவதற்கு "வலுவான அறிவியல் மற்றும் தார்மீக காரணங்கள்" இருப்பதாகத் தெரிவித்தது. இதனை உடற்கூறாய்வு ஒழிப்பிற்கான பிரித்தானிய ஒன்றியம் (British Union for the Abolition of Vivisection) கண்டித்து மறுத்தது. "இந்த உணர்வும், புத்திசாலித்தனமும் கொண்ட உயிரினங்களை வாழ்நாள் முழுவதும் இங்கிலாந்து நாட்டு ஆய்வகங்களில் அடைத்துத் துன்புறுத்துவதில் உள்ள நலன்சார் மற்றும் தார்மீக காரணங்களை வெதரால் குழு அறிக்கை கூறத் தவறிவிட்டது" என்று அந்த அமைப்பு உரைத்தது.
# மனிதரல்லா முதனிகள் மீதான விலங்குப் பரிசோதனைகள்

## இவற்றையும் காண்க

- விலங்குப் பரிசோதனை
- விலங்கு வன்கொடுமை
- விலங்குத் தொழிற்கூட்டு
# லாக் கொள்கை

**லாக் கொள்கை** (*Lack's principle*) என்பது 1954-ல் பிரித்தானிய பறவையியல் நிபுணர் டேவிட் லாக்கால் முன்மொழியப்பட்ட பறவைகள் இடும் முட்டைகளின் எண்ணிக்கை குறித்த கொள்கையாகும். "ஒவ்வொரு பறவை இனமும் அதன் ஒரு பருவத்தில் இடும் முட்டைகளின் எண்ணிக்கை இயற்கைத் தேர்வின் மூலம் பெற்றோர்கள் சராசரியாக போதுமான உணவைக் குஞ்சுகளுக்கு வழங்க இயலக்கூடிய அளவில்’ மாற்றியமைக்கின்றன" என்பதாகும். இக்கொள்கையினை உயிரியல் விதியாக, விலங்குகள் மற்றும் தாவரங்கள் உட்பட பொதுவாக இனப்பெருக்கம் செய்யும் உயிரினங்களுக்குப் பொருந்தும் வகையில் முறைப்படுத்தலாம் அல்லது பொதுமைப்படுத்தலாம். ஜார்ஜ் சி. வில்லியம்ஸ் மற்றும் பலர் லாக் கொள்கையை அடிப்படையாக மேற்கொண்ட ஆய்வு மக்கள்தொகை உயிரியலின் மேம்பட்ட கணித புரிதலுக்கு வழிவகுத்தது.
# லாக் கொள்கை

## கொள்கை

உகந்ததை விட அதிக முட்டைகளை இடும் பறவைகள் பெரும்பாலும் குறைவான குஞ்சுகளையே (கூட்டிலிருந்து வெற்றிகரமாகப் பறக்கும்) கொண்டிருக்கும் என்பது லாக்கின் கொள்கையாகும். அதிக அளவில் குஞ்சுகள் இருக்கும்போது பெற்றோர் பறவைகள் அனைத்து குஞ்சுகளுக்கும் போதுமான உணவை சேகரித்து வழங்கமுடியாது. பரிணாம உயிரியலாளர் ஜோர்ஜ் சி. வில்லியம்சு, இந்த வாதம் பறவைகள் தவிர விலங்குகள் மற்றும் தாவரங்கள் இரண்டிற்கும், விதை தாவரங்கள் மூலம் கருமுட்டைகள் உற்பத்தி செய்யப்படுவதைச் சமமான நிகழ்வாகக் கொடுக்கும் மற்ற உயிரினங்களுக்கும் இது பொருந்தும் என்று குறிப்பிடுகிறார். ரொனால்டு பிசரால் 1930-ல் கோடிட்டுக் காட்டப்பட்ட கட்டமைப்பின் அடிப்படையில் கணிதம் மற்றும் கோட்பாட்டு உயிரியல் உருவாக்க வாதத்தை முறைப்படுத்தினார். அதாவது தனிநபரின் நீண்ட கால இனப்பெருக்கத் திறனுடன் ஒப்பிடும்போது, இனப்பெருக்கத்திற்காகச் செலவழிக்கும் முயற்சியின் மதிப்புடையதாக இருக்க வேண்டும் என்ற விவாதத்திற்கு வில்லியம்சு வழிவகுத்தார். ஒரு உயிரினத்தின் இனப்பெருக்கச் செயல்முறைகள் அதன் சொந்த இனப்பெருக்க நலனுக்காக (இயற்கை தேர்வு) அல்லது வி.சி. வயனே எட்வர்சால் முன்மொழியப்பட்ட, உயிர்வாழ்வதற்கான வாய்ப்புகளை அதிகரிக்கச் செய்ய வேண்டுமா என்பது பற்றிய விவாதத்திற்கும் இது பங்களிக்கும் என்று வில்லியம்சு குறிப்பிட்டார். ஜெ. எல். குளவுட்சுலி தாம்சன் ஒரு பெரிய பறவை ஒரு சிறிய பறவையை விட அதிக குஞ்சுகளை உருவாக்க முடியும் என்று வாதிட்டார். வில்லியம்சு இது ஒரு மோசமான இனப்பெருக்க உத்தி என்று பதிலளித்தார். ஏனெனில் பெரிய பறவைகள் குறைந்த இறப்பு விகிதத்தைக் கொண்டிருப்பதால், இவற்றின் முழு வாழ்நாளிலும் அதிக எஞ்சிய இனப்பெருக்க மதிப்புடையது (எனவே ஒரு நீண்ட மற்றும் குறுகிய கால ஆபத்தை எடுத்துக்கொள்வது நியாயமற்றது). வில்லியம்சின் பதில் "வாழ்க்கை வரலாற்றின் பரிணாம வளர்ச்சியில் மிகவும் மேற்கோள் காட்டப்பட்ட ஆவணங்களில் ஒன்றாகும், ஏனெனில் இது வயது கட்டமைக்கப்பட்ட மக்களில் உகந்த வாழ்க்கை வரலாற்று உத்திகளைக் கண்டறிவதை கருத்தியல் ரீதியாகச் சாத்தியமாக்கியது".
# லாக் கொள்கை

## மேலும் பார்க்கவும்

- பரிணாமம்
- தக்கனபிழைத்துவாழ்தல்
# லியூக்ட்ரா சமர்

**லியூக்ட்ரா சமர்** (*Battle of Leuctra*, ) என்பது கிமு 371 சூலை 6 அன்று தீபன்கள் தலைமையிலான போயோட்டியர்களுக்கும், எசுபார்த்தவுக்கும் அவர்களின் கூட்டாளிகளுக்கும் இடையில் நடந்த ஒரு சமராகும். இது கொரிந்தியப் போருக்குப் பிந்தைய முக்கியமான ஒரு மோதலாகும். தெஸ்பியா பிரதேசத்தில் உள்ள போயோட்டியாவில் உள்ள லியூக்ட்ரா என்ற கிராமத்தின் சுற்றுப்புறத்தில் இப்போர் நடந்தது. தீப்ஸ், ஏதென்சின் நல்லுறவில் இருந்த போசிஸ் மீது படையெடுத்தது; பிளாட்டீயாவையும், தெஸ்பியையும் கைப்பற்றியது. இதனால் தீப்சுடனான ஏதென்சின் உறவில் விரிசல் விழுந்தது. (செனபோனின் கூற்றுப்படி, தீப்சின் பேராளர் "தீப்ஸ்" என்று கையெழுத்திட்டனர். ஆனால் அடுத்த நாள் தங்கள் கையொப்பத்தை "போயோட்டியர்" என்று மாற்றுமாறு கேட்டுக்கொண்டனர். ஆனால் எசுபார்த்தன் மன்னர்களில் ஒருவரான இரண்டாம் அஜிசிலேயஸ் அதை அனுமதிக்கவில்லை. ) இதில், எசுபார்த்தா தனது உறுதியற்ற அதிகாரத்தை மீண்டும் நடு கிரேக்கத்தில் நிலைநிறுத்துவதற்கான வாய்ப்பாக கண்டது. எனவே, எசுபார்த்தன் மன்னர், முதலாம் கிளியோம்ப்ரோடசு போசிசிலிருந்து போருக்கு அணிவகுத்துச் சென்றார்.  
எசுபார்த்தன்கள் கணவாய் உள்ள சுலபமான பாதை வழியாக போயோட்டியாவிற்குள் செல்வார்கள் என எதிர்பார்க்கப்படது. ஆனால் அதற்கு பதிலாக, திஸ்பே வழியாக மலைகளின் மீது அணிவகுத்துச் சென்று, தீபன்கள் தாங்கள் வருவதை அறிந்து கொள்வதற்கு முன்பே கிரூசிஸ் கோட்டையைக் (தீப்சின் பன்னிரண்டு போர்க்கப்பல்களுடன் சேர்த்து) கைப்பற்றினர். பின்னர் லூக்ட்ராவுக்குச் சென்றனர். அவர்கள் போயோடியன் இராணுவத்தால் எதிர்கொள்ளப்பட்டனர். அப்போது இருந்த ஆறு போயோடியன் தளபதிகளிடம் (அதாவது போயோடார் ) எசுபார்த்தன்களிடம் போரிடவேண்டும் என்று வதாடினார். அப்போது அதற்கு ஆதரவாக, எதிர்பாக என சம எண்ணிக்கையில் ஆதரவு இருந்தது. ஏழாவது ஒருவர் வந்தபோதுதான், எபமினோண்டாசின் ஆதவராக வந்து பேரிடலாம் என்று முடிவு செய்யப்பட்டது. தாங்கள் குறைந்த எண்ணிக்கையில் இருந்தபோதிலும் மேலும் தங்களது கூட்டாளிகளின் விசுவாசம் சந்தேகத்திற்குரியதாக இருந்தபோதிலும், போயோட்டியர்கள் நகரத்திற்கு முன் உள்ள சமவெளியில் போரிட முடிவெடுத்தனர்.
# லியூக்ட்ரா சமர்

## படை பலம்

பல பண்டைய எழுத்தாளர்கள் ஒன்று அல்லது இரண்டு படைகளுக்குமான புள்ளிவிவரங்களைத் தருகின்றனர். ஆனால், துரதிர்ஷ்டவசமாக, அவை முரண்பாடானவையாகவும் மற்றும் சில நம்பமுடியாதவையாகவும் உள்ளன. நவீன வரலாற்று அறிஞர்களின் மதிப்பீடுகளானது போயோடியன் படை பலம் 6,000 முதல் 9,000 வரை என்று வேறுபடுகின்றன. எசுபார்த்தன் தரப்பைப் பொறுத்தவரை, பெரும்பாலான நவீன அறிஞர்கள் புளூடார்ச்சின் 10,000 காலாட்படை மற்றும் 1,000 குதிரைப்படையை உறுதிப்படுத்துகின்றனர்.
# லியூக்ட்ரா சமர்

## பின்விளைவு

எசுபார்த்தன் படை மேலும் போரிடுவது முட்டாள்தனம் என கருதி தோல்வியை ஒப்புக் கொண்டு பின்வாங்கியது. அதே நேரத்தில் தீபசும் எஞ்சியிருக்கும் எசுபார்த்தன்கள் மீதான தாக்குதலைத் தொடர வேண்டாம் என்று முடிவெடுத்தனர்.
# சிசுபால்கர்

**சிசுபால்கர்** (**Sisupalgarh** or **Sisupalagada**), இந்தியாவின் ஒடிசா மாநிலத்தின் குர்தா மாவட்டத்தில் அமைந்த சிதைந்த கோட்டைகளுடன் கூடிய தொல்லியல் களம் ஆகும். இது பண்டைய கலிங்க நாட்டின் தலைநகராக விளங்கியது. மன்னர் காரவேலரின் கலிங்கநகரம், பேரரசர் அசோகரின் நிறுவிய தோசாலியுடன் சிசிபால்கர் தொல்லியல் களம் தொடர்புறுத்தப்படுகிறது.இத்தொல்லியல் களத்தில் கிமு 6-ஆம் நூற்றாண்டு காலத்திய சிதைந்த கோட்டைகளின் கற்தூண்கள் இன்றளவும் காட்சியளிக்கிறது.  
ஒடிசா மாநிலத்தின் தலைநகரான புவனேஸ்வர் நகரத்திற்கு அருகில் சிசுபால்கர் தொல்லியல் களம் அமைந்துள்ளது. இத்தொல்லியல் களத்தை பி. பா. லால் கண்டறிந்து, 1948-ஆம் ஆண்டில் அகழாய்வு செய்தார். இத்தொல்லியல் களம் கிமு 4-ஆம் நூற்றாண்டில் சிறப்புடன் விளங்கியது.
# ஜோர்டான் விதி

**ஜோர்டான் விதி** (பொருள் 1) என்பது சுற்றுச்சூழல் புவியியல் விதியாகும். இது பல்வேறு வகையான மீன்களில் நீரின் வெப்பநிலைக்கு ஏற்ப அவற்றின் எண்ணக்கூடிய பண்புகளுக்கு இடையே தலைகீழ் உறவை விவரிக்கிறது. துடுப்புக் கதிர்கள், முதுகெலும்பு அல்லது செதில்களின் எண்ணிக்கை வெப்பநிலை குறைவதால் அதிகரிக்கும் என்பது பொதுவாகக் கவனிக்கப்படும் உறவுமுறையாகும். அமெரிக்க மீனியல் தந்தை டேவிட் ஸ்டார் ஜோர்டானின் (1851-1931) பெயரால் இந்த விதி அழைக்கப்படுகிறது.  
**ஜோர்டான் சட்டம்** (அல்லது விதி) (பொருள் 2) என்பது ஒரு சுற்றுச்சூழல் புவியியல் விதியாகும் (அதே விஞ்ஞானியின் பெயரால் பெயரிடப்பட்டது). இந்த சட்டத்தின் படி, ”எந்தப் பிராந்தியத்தில் உள்ள எந்த இனத்திலும், அருகில் தொடர்புடைய இனங்கள் ஒரே இடத்தில் காணப்பட வாய்ப்பில்லை. பிராந்தியத்திலோ அல்லது தொலைதூரப் பகுதியிலோ, ஆனால் அண்டை பகுதிகளில் சில வகையான தடையால் முதலில் பிரிக்கப்பட்ட” எனத் தெரிவிக்கின்றது. இந்த "விதி" அடிக்கடி மீறப்படுகிறது. ஜோர்டானின் சட்டத்திற்கு (பொருள் 2) இணங்க, இது கேள்விக்குரிய கிளையில் பல்வகைப்படுத்தலில் வேற்று இடவழிச் சிற்றினத் தோற்ற விவரக்குறிப்புக்கு ஒரு முக்கிய பங்கைக் கொண்டுள்ளது. தற்போதைய எழுத்தாளர் இந்த சட்டத்தின் கண்டுபிடிப்புக்கு எந்த உரிமைகோரலும் செய்யவில்லை. மேலே மேற்கோள் காட்டப்பட்ட மொழி அவருடையது, ஆனால் இந்த யோசனை புவியியல் பரவலின் அனைத்து மாணவர்களுக்கும் நன்கு தெரிந்திருக்கிறது. இந்தத் துறையில் வல்லுநர் மோரிட்ஸ் வாக்னர். எனவே, ஜோர்டானின் சட்டம் இசுடிக்லரின் சட்டத்திற்கு ஒரு எடுத்துக்காட்டு.
# ஜோர்டான் விதி

## மேலும் பார்க்கவும்

- ஆலனின் விதி
- உரோசாவின் விதி
- பெர்க்மனின் விதி
- ஜோர்டானின் கொள்கை
# முதலாம் கிளியோம்ப்ரோட்டஸ்

**கிளியோம்ப்ரோடஸ் I** (*Cleombrotus I*, ; இறப்பு, கிமு 6 சூலை 371 ) கிமு 380 முதல் கிமு 371 வரை ஆட்சி செய்த அகியட் பரம்பரையைச் சேர்ந்த எசுபார்த்தன் மன்னர் ஆவார். கிளியோம்ப்ரோடசின் துவக்ககால வாழ்க்கை பற்றி அதிகம் அறியப்படவில்லை. இவர் பௌசானியாசின் மகனாவார். கிமு 380 இல் இவரது சகோதரர் முதலாம் அகேசிபோலிஸ் இறந்த பிறகு இவர் எசுபார்த்தாவின் மன்னரானார். மேலும் லியூக்ட்ரா சமரில் எபமினேண்டாசின் தலைமையிலானதீபன்களுக்கு எதிராக நேச நாட்டு எசுபார்த்தன்-பெலோபொன்னேசிய இராணுவத்தை வழிநடத்தினார். இவரது மரணம் மற்றும் இவரது இராணுவத்தின் முழுமையான தோல்வி பண்டைய கிரேக்கத்தில் எசுபார்த்தன் ஆதிக்கம் முடிவுக்கு வர வழிவகுத்தது. கிளியோம்ப்ரோடசுக்குப் பிறகு அவரது மகன் இரண்டாம் ஏஜெசிபோலிஸ் பதவி ஏற்றார். இவரது மற்றொரு மகன் இரண்டாம் கிளீமினெஸ் ஆவார்.  
பல வரலாற்றாசிரியர்கள் கிளியோம்ப்ரோடசை அவரது சக மன்னரான இரண்டாம் அஜிசிலேயஸ் போலல்லாமல், தீபன் சார்பு போக்கைக் கொண்டிருந்தார் என்கின்றனர். சில நவீன வரலாற்றாசிரியர்கள் அவர் உண்மையில் தீபனுக்கு ஆதரவானவர் என்பதை நம்பவில்லை என்றாலும், அவரது சமகாலத்தவர்களால் லுக்ட்ராவில் ஏற்பட்ட அவமானகரமான தோல்விக்கு அவர் குற்றம் சாட்டப்பட்டார். தேமோபைலேச் சமரில் லியோனிடாசுக்குப் பிறகு போரில் இறந்த முதல் எசுபார்த்தன் மன்னர் இவரே.
# மலேசிய விரைவுச்சாலை முறைமை

**மலேசிய விரைவுச்சாலை முறைமை** (மலாய்: *Sistem Lebuh Raya Ekspres Malaysia*; ஆங்கிலம்: *Malaysian Expressway System*); (சுருக்கம்: **MES**) என்பது மலேசியாவில் உள்ள தேசிய நெடுஞ்சாலைகளின் வலையமைப்பாகும். இந்த அமைப்பு மலேசிய தேசிய நெடுஞ்சாலைகளின் முதன்மையான முதுகெலும்பு வலையமைப்பை உருவாக்குகிறது.  
மலேசிய நெடுஞ்சாலைகளும் விரைவுச்சாலைகளும்; மலேசிய அரசாங்கத்தின் மலேசிய நெடுஞ்சாலை வாரியம் *(Malaysian Highway Authority)* எனும் வரியத்தின் மேற்பார்வையின் கீழ் தனியார் நிறுவனங்களால் கட்டப் படுகின்றன.
# மலேசிய விரைவுச்சாலை முறைமை

## பொது

இதன் முதல் நெடுஞ்சாலை உருவாக்கச் சேவை தஞ்சோங் மாலிம்-சிலிம் ரிவர் நெடுஞ்சாலை (ஆங்கிலம்: *Tanjung Malim–Slim River Highway);* எனும் (கூட்டரசு சாலை 1) (ஆங்கிலம்: *Malaysia Federal Route 1*) உருவாக்கத்தில் தொடங்குகிறது. இந்தச் சாலை 1966 மார்ச் 16-ஆம் தேதி போக்குவரத்துக்கு திறக்கப்பட்டது.
# மலேசிய விரைவுச்சாலை முறைமை

## கண்ணோட்டம்

மலேசியாவின் விரைவுச்சாலை முறைமை, ஜப்பான் மற்றும் தென் கொரியா நாடுகளுக்குப் பிறகு ஆசியாவிலேயே சிறந்த விரைவுச்சாலை அமைப்பாகக் கருதப்படுகிறது. மலேசிய நெடுஞ்சாலை அமைப்பு; ஜப்பானிய நெடுஞ்சாலை அமைப்பையும் *(Japanese Expressway System)* மற்றும் சீன நெடுஞ்சாலை அமைப்பையும் *(Chinese Expressway System)* போன்றது  
மேற்கு மலேசியா மற்றும் கிழக்கு மலேசியாவில் பல நெடுஞ்சாலைகளும்; அதிவேக நெடுஞ்சாலைகளும் உள்ளன. இருப்பினும், மேற்கு மலேசியாவில் உள்ள நெடுஞ்சாலைகள் சிறப்பாக இணைக்கப்பட்டு உள்ளன.  
வடக்கு-தெற்கு விரைவுச்சாலை மேற்கு மலேசியாவின் அனைத்து முக்கிய நகரங்களான பினாங்கு, ஈப்போ, கிள்ளான் பள்ளத்தாக்கு மற்றும் ஜொகூர் பாரு ஆகிய நகரங்களை இணைக்கிறது. அதே சமயத்தில் போர்னியோவில் உள்ள பான் போர்னியோ நெடுஞ்சாலை *(Pan-Borneo Highway)* சபா; சரவாக்; புரூணை ஆகிய நிலப் பிரிவுகளை இணைக்கின்றது.
# மலேசிய விரைவுச்சாலை முறைமை

## ஆசிய நெடுஞ்சாலைகள் வலையமைப்பு

மலேசியாவில் உள்ள சில முக்கிய விரைவுச் சாலைகள் ஆசிய நெடுஞ்சாலைகள் வலையமைப்பின் *(Asian Highway Network)* ஒரு பகுதியாகவும் செயல் படுகின்றன. ஆசிய நெடுஞ்சாலைகள் வலையமைப்பு என்பது ஆசியாவில் உள்ள நாடுகளையும்; நகரங்களையும் இணைக்கும் நெடுஞ்சாலைகள் மூலமாக இணைக்கும் அமைப்பு முறையாகும்.  
இந்தத் திட்டம் ஆசியாவில் உள்ள நெடுஞ்சாலைகளை மேம்படுத்துவதற்காக ஆசியாவைச் சேர்ந்த நாடுகளும், ஐரோப்பாவைச் சேர்ந்த சில நாடுகளும் கூட்டாகச் செயல் படுத்தும் ஒரு திட்டம் ஆகும்.  
இந்தத் திட்டம் 1959-ஆம் ஆண்டில் ஐக்கிய நாடுகள் சபையால் தொடங்கப்பட்டது. ’ஆசியத் தரைவழிப் போக்குவரத்துக் கட்டமைப்பு வளர்ச்சித் திட்டம்’ *(Asian Land Transport Infrastructure Development* (**ALTID**) எனும் திட்டத்தின் கீழ், சில ஆசிய நாடுகள் படிப்படியாகச் சில திட்டங்கள் செயல்படுத்தி வருகின்றன. அந்த வகையில் ஏழு ஆசிய நெடுஞ்சாலைகள் மலேசியா வழியாகச் செல்கின்றன.
# மலேசிய விரைவுச்சாலை முறைமை

## மலேசியாவில் ஆசிய நெடுஞ்சாலைகள்

ஏழு ஆசிய நெடுஞ்சாலைகள் மலேசியா வழியாக செல்கின்றன:
- ஆசிய நெடுஞ்சாலை 141 - கிள்ளான் பள்ளத்தாக்கு புதிய விரைவுச்சாலை; காராக் நெடுஞ்சாலை; கிழக்கு கடற்கரை விரைவுச்சாலை
# க. வீரையா

**க. வீரையா** (*K. Veeriah*)(11 சனவரி 1930-12 செப்டம்பர் 1993) என்பவர் இந்திய அரசியல்வாதியும் இந்திய மேனாள் நாடாளுமன்ற உறுப்பினரும் ஆவார். இவர் தமிழ்நாட்டின் புதுக்கோட்டை மாவட்டம் ஆலங்குடி வட்டம் முத்துக்கோன்பட்டியினைச் சேர்ந்தவர். இவர் புதுக்கோட்டை நகரில் உள்ள சிறீ பிரகதாம்பாள் உயர்நிலைப் பள்ளியில் பள்ளிக் கல்வியினை முடித்துள்ளார். இவர் இந்தியாவின் ஐந்தாவது நாடாளுமன்றத்திற்கு 1971ஆம் ஆண்டு நடைபெற்ற மக்களவைத் தேர்தலில் புதுக்கோட்டை மக்களவைத் தொகுதியில் திராவிட முன்னேற்றக் கழக வேட்பாளராகப் போட்டியிட்டு வெற்றிபெற்று மக்களவை உறுப்பினராகப் பணியாற்றினார்.
# க. வீரையா

## நாடாளுமன்றத் தேர்தல்

| 10.4% |  |  |  |
| --- | --- | --- | --- |
| திமுக | **க. வீரையா** | **251,861** | **53.9%** |
| இந்திய தேசிய காங்கிரசு | ஆர். விஜய ரகுநாத தொண்டைமான் | 203,466 | 43.5% |
| இந்தியப் பொதுவுடைமைக் கட்சி (மார்க்சிஸ்ட்) யிடமிருந்து
! | } |  |  |
# தோசாலி

**தோசாலி** (**Tosali** or **Toshali**) தற்கால இந்தியாவின் ஒடிசா மாநிலத்தில் உள்ள வரலாற்று கால கலிங்க நாட்டின் தலைநகரம் ஆகும். புவனேஸ்வர் நகரத்திற்கு 7 கிலோ மீட்டர் தொலைவில் உள்ள தோசாலி அருகே தௌலி மற்றும் சிசுபால்கர் தொல்லியல் களங்கள் உள்ளது.  
ஒடிசாவின் ஜாஜ்பூர் மாவட்டத்தில் பாயும் பிராம்மணி ஆறு சமவெளியில் அமைந்த தோசாலி தொல்லியல் களத்தில் அண்மையில் நடைபெற்ற அகழாய்வுகளில் சிதிலமடைந்த கோட்டைச் சுவர்கள், பண்டைய போர்க்கருவிகள், கல்வெட்டுக்கள் மற்றும் குசானப் பேரரசு காலத்திய தங்க நாணயங்கள் கண்டுபிடிக்கப்பட்டது.
# தோசாலி

## சிசுபால்கர் தொல்லியல் களம்

தொல்லியல் களத்தில் கண்டெடுத்த 18 கல் தூண்கள்]]  
இந்தியத் தொல்லியல் ஆய்வகத்தின் தொல்லியலாளர் பி. பா. லால் 1948-இல் சிசுபால்கர் தொல்லியல் களத்தில் நடத்திய அகழாய்வில் கிமு 2-ஆம் நூற்றாண்டு காலத்திய கோட்டையின் சிதிலமடைந்த 18 தூண்களை கண்டெடுத்தார். மேலும் சிசுபால்கர் தொல்லியல் களததில் கிமு 300 முதல் கிபி 350 முடிய உள்ள காலத்திய தொல்பொருட்களை கண்டுபிடித்தார்.
# தோசாலி

## இராதாநகர் தொல்லியல் களம்

### அசோக தூபிகள்

சீன பௌத்த யாத்திரயாளாரான யுவான் சுவாங் தமது குறிப்புகளில் குறிப்பிட்ட அசோகரின் 10 தூபிகள் இத்தொல்லியல் களத்தில் கண்டுபிடிக்கப்பட்டது.
# தோசாலி

## இதனையும் காண்க

- கலிங்க நாடு
- சிசுபால்கர்
- தௌலி
# உரோம வர்த்தகம்

வில் 1890-களில் ஒரு உரோம வியாபாரி]]
வின் தாலின் நகரில் உள்ள ஒரு உரோமக் கடை, 2019]]  
**உரோம வர்த்தகம்** (ஆங்கிலம்: **fur trade**) என்பது விலங்குகளின் உரோமங்களை அவற்றின் உடலிலிருந்து பிரித்தெடுத்து அவற்றை விற்பனை செய்வதில் ஈடுபடும் ஒரு உலகளாவிய வர்த்தகம் ஆகும். நவீன காலத்தின் தொடக்கத்தில் உலக உரோம சந்தை நிறுவப்பட்டதிலிருந்து, போரியல், துருவ மற்றும் குளிர் மிதமான பகுதிகளைச் சார்ந்த பாலூட்டி விலங்குகளின் உரோமங்கள் மிகவும் சந்தை மதிப்புமிக்கவையாக விளங்குகின்றன. வரலாற்றில் உரோம வர்த்தகமானது சைபீரியா, வட அமெரிக்காவின் வடக்குப் பகுதி மற்றும் தெற்கு ஷெட்லேண்ட் மற்றும் தெற்கு சாண்ட்விச் தீவுகள் ஆகிய பகுதிகளின் காலனித்துவத்திற்குக் காரணமாக அமைந்திருக்கிறது.  
இன்று உரோம வர்த்தகத்தின் முக்கியத்துவம் குறைந்துவிட்டது; இது உரோமப் பண்ணைகளில் உற்பத்தி செய்யப்படும் உரோமத் துணிகள் மற்றும் ஒழுங்குபடுத்தப்பட்ட உரோம விலங்கினைப் பிடித்தல் ஆகியவற்றை அடிப்படையாகக் கொண்டது. ஆனால் இது இன்று சர்ச்சைக்குரியதாகிவிட்டது. உரோம வர்த்தகத்தில் விலங்குகள் கொடூரமாக கொல்லப்பட்டும் உயிருடன் தோலுரிக்கப்பட்டும் அதன் உரோமங்கள் எடுக்கப்படுவதால் விலங்குரிமை அமைப்புகள் உரோம வர்த்தகத்தை எதிர்க்கின்றன. செயற்கையான உரோமங்களின் வருகைக்குப்பின் சில ஆடை தயாரிப்புகளில் விலங்கு உரோமப் பயன்பாடு நிறுத்தப்பட்டுவிட்டது.